Diari Oficial de la Generalitat Valenciana


Sumari del DOGV 3230, del 27-04-1998 (1998/2494)

RESOLUCIÓ de 30 de març de 1998, del Rectorat de la Universitat de València, per la qual convoca a concurs públic una plaça de becari/ària d'investigació en el Departament de Medicina de la Facultat de Medicina.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3230

Data del DOGV
:   27-04-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/2494


Data del document
:   30-03-1998

Organisme emissor
:   Universitat de València

Tipus de document
:   Resolució

RESOLUCIÓ de 30 de març de 1998, del Rectorat de la Universitat de València, per la qual convoca a concurs públic una plaça de becari/ària d'investigació en el Departament de Medicina de la Facultat de Medicina. [1998/X2494]
  
Aquest Rectorat, fent ús de les competències que li atribueix l'article 4 de l'Ordre Ministerial, de 27 de març de 1986, i segons el que estableixen els estatuts d'aquesta Universitat, convoca a concurs públic una plaça de becari/ària d'investigació, d'acord amb les següents
  
Bases de la convocatòria
  
1. Títol del projecte «Estudi de les condicions de conreu, cicle cel·lular i alteracions cromosòmiques de les Síndromes Linfoproliferatives Cròniques», dirigit pel professor Félix Carbonell Ramón del Departament de Medicina de la Facultat de Medicina.
  
2. Nombre de places: 1.
  
3. Perfil de la beca:
  
3.1 Requisits:
  
3.1.1 Llicenciat en Ciències Biològiques o Medicina.
  
3.1.2 Alumne de tercer cicle (o compromís de matricular-s'hi).
  
3.2 Mèrits a valorar:
  
Posseir el certificat de suficiència investigadora.
  
Experiència en laboratoris de cultius cel·lulars i de citogenètica.
  
Coneixements de Citometria de flux, de Biologia molecular (hibridació in situ, etc.) i de tècniques d'Immunocitoquímica.
  
3.3 Objectius del becari: posar a punt les tècniques necessàries per a realitzar el projecte i aplicar-les en l'estudi de pacients amb síndromes limfoproliferatives cròniques.
  
3.4 Condicions de la beca.
  
3.4.1 Durada: un any prorrogable.
  
3.4.2 Dotació: 130.000 PTA/mes brutes.
  
3.4.3 Incompatibilitat amb qualsevol altra beca o ajuda finançada amb fons públics o privats, així com amb qualssevol sous o salaris, excepte els contractes derivats de l'aplicació de l'article 11 de la Llei de Reforma Universitària (Llei 11/1983, de 25 d'agost).
  
3.4.4 Aquesta beca no estableix relació laboral ni contractual amb la Universitat de València ni compromís quant a la posterior incorporació a la plantilla de la Universitat.
  
3.4.5 El gaudiment d'aquesta beca podrà quedar sense efecte de no realitzar-se les aportacions econòmiques que, per projecte d'investigació, conveni o contracte amb la Universitat de València, donaren origen a aquesta convocatòria.
  
3.4.6 Igualment, la beca podrà quedar sense efecte per incompliment de les obligacions del becari, o per informe negatiu raonat del director de la beca.
  
3.4.7 La presentació de sol·licitud per a la concessió de la beca implicarà la total acceptació de les bases d'aquesta convocatòria per part de la persona sol·licitant.
  
4. Documentació: instància, certificat acadèmic detallat i currículum amb fotocòpia que justifique l'adequació al perfil proposat i els mèrits aportats.
  
5. Termini de presentació de sol·licituds: les sol·licituds s'hauran de presentar en el registre general de la Universitat de València, durant els 15 dies hàbils següents a la data de publicació d'aquesta convocatòria, adreçades al vicerector d'Investigació.
  
6. Procediment de selecció: les sol·licituds seran avaluades per un tribunal delegat a l'efecte per la comissió d'investigació, segons el Reglament per a la selecció de becaris d'Investigació de la Universitat de València a càrrec de projectes d'investigació, aprovat per la Junta de Govern d'aquesta Universitat, el 28 de maig de 1993. Les decisions de caràcter científic no podran ser recorregudes.
  
7. Informació: per a qualsevol informació sobre requisits i documentació, cal adreçar-se al Negociat d'Investigació de la Universitat de València.
  
Contra aquesta resolució que posa fi a la fia administrativa, es podrà presentar un recurs contenciós administratiu davant el Tribunal Superior de Justícia de la Comunitat Valenciana, amb la comunicació prèvia a la Universitat Valenciana, segons estableix l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, en el termini de dos mesos comptats a partir de l'endemà de la data de la seua publicació.